Πρόταση οδηγίας του Συμβουλίου σχετικά με τους όρους επάνδρωσης σκαφών τακτικών υπηρεσιών επιβατικών μεταφορών και πορθμείων που εκτελούνται μεταξύ κρατών μελών (COM(98)0251 - C4-0424/98 - 98/0159(SYN))

Η εν λόγω πρόταση εγκρίνεται με τις ακόλουθες τροποποιήσεις::

(Τροπολογία 5)

Άρθρο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 1α

Η παρούσα οδηγία δεν εφαρμόζεται σε φορτηγά σκάφη τα οποία εκτελούν εμπορικές μεταφορές μεταξύ λιμένων διαφορετικών κρατών μελών.

>Αρχικό κείμενο>

>Κείμενο μετά την ψηφοφορία στο ΕΚ>

Οι υπηρεσίες που αναφέρονται στο άρθρο 1.1 αφορούν τις υπηρεσίες εκείνες που εκτελούνται από επιβατικά σκάφη. Ως «επιβατικό σκάφος» νοείται κάθε σκάφος θαλάσσης που μεταφέρει άνω των 12 επιβατών. Ωστόσο, οι οδηγοί και οι συνοδηγοί των εμπορικών ή σιδηροδρομικών οχημάτων που ταξιδεύουν με τα οχήματά τους με την επαγγελματική τους ιδιότητα, δεν λογίζονται ως επιβάτες για τους σκοπούς της παρούσας οδηγίας.

(Τροπολογία 6)

Άρθρο 2, παράγραφος 1, σημείο β)

>Αρχικό κείμενο>

β) από συλλογικές συμβάσεις ή διαιτητικές αποφάσεις οι οποίες έχουν κηρυχθεί ως καθολικώς εφαρμοστέες στο βαθμό που εφαρμόζονται στις δραστηριότητες οι οποίες προβλέπονται από το άρθρο 1 παράγραφος 1,

>Κείμενο μετά την ψηφοφορία στο ΕΚ>

β) από συλλογικές συμβάσεις

, συμβόλαια εργασίας ή διαιτητικές αποφάσεις οι οποίες έχουν κηρυχθεί ως καθολικώς εφαρμοστέες στο βαθμό που εφαρμόζονται στις δραστηριότητες οι οποίες προβλέπονται από το άρθρο 1 παράγραφος 1,

(Τροπολογία 7)

Άρθρο 2, παράγραφος 3, σημείο ζα) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

ζα) απαγορεύεται στους ναυτικούς να διαμένουν μόνιμα επι των σκαφών στα οποία εργάζονται, εκτός εαν συντρέχουν ειδικοί υπηρεσιακοί λόγοι.

(Τροπολογία 8)

Άρθρο 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 3α

Το Συμβούλιο, κατόπιν προτάσεως της Επιτροπής και συναποφασίζοντας με το Ευρωπαϊκό Κοινοβούλιο, πριν από τις 31 Δεκεμβρίου 1999, θεσπίζει ένα πρόγραμμα δράσης σε επίπεδο Ευρωπαϊκής Ένωσης, το οποίο θα περιλαμβάνει στόχους επαγγελματικής εξειδίκευσης για την προσέλκυση νέων στο επάγγελμα του ναυτικού καθώς και τους απαραίτητους πόρους για τη χρηματοδότηση του εν λόγω προγράμματος.

(Τροπολογία 9)

Άρθρο 6α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 6α

Η Επιτροπή υποβάλλει έκθεση στο Συμβούλιο και το Κοινοβούλιο σχετικά με τον αντίκτυπο της εφαρμογής της παρούσας οδηγίας.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου σχετικά με τους όρους επάνδρωσης σκαφών τακτικών υπηρεσιών επιβατικών μεταφορών και πορθμείων που εκτελούνται μεταξύ κρατών μελών (COM(98)0251 - C4-0424/98 - 98/0159(SYN)) (Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0251 - 98/0159(SYN)) ((ΕΕ C 213 της 9.7.1998, σελ. 17.)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 189 Γ και 84, παράγραφος 2 της Συνθήκης ΕΚ (C4-0424/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Μεταφορών και Τουρισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A4-0075/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να κινηθεί η διαδικασία συνεννόησης, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει, σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.